Det får ingen konsekvenser overhovedet for politiets ledelse eller politikere, at flere demonstranter fik knægtet deres grundlovssikrede rettigheder. Tibetkommmissionen afleverer i dag deres rapport om magtmisbrug, efter statsminister Helle Thorning-Schmidt tog imod højtstående kinesiske politikere i 2012 og 2013

Politiet gav klart ulovlige ordrer, da kinesiske toppolitikere af to omgange besøgte Danmark. Men det får nul konsekvenser for hverken politiets ledelse eller de implicerede politikere.

Det konkluderer Tibetkommissionen, som siden 2015 har undersøgt politiets og politikernes ageren i sagen om de kinesiske statsbesøg i Danmark.

Kommissionen konkluderer ellers også - udover politiets ulovlige ordrer - at Folketinget fik urigtige oplysninger om besøgene.

Justitsminister Søren Pape Poulsen (K) kalder konklusionerne i rapporten meget alvorlige:

- Undersøgelseskommissionen har konkluderet, at flere demonstranters grundlæggende ret til ytrings- og forsamlingsfrihed er blevet knægtet under to officielle kinesiske besøg i 2012 og 2013, og at Folketinget har modtaget urigtige oplysninger. Det er meget alvorlige forhold, siger Søren Pape Poulsen i en pressemeddelelse.

Nul konsekvenser

Men det får ikke skyggen af konsekvenser for hverken politiets ledelse eller de ansvarlige ministre i SR-regeringen, herunder daværende justitsminister Morten Bødskov (S).

Morten Bødskov. Foto: Ole Frederiksen

Ifølge Tiberkommissionens beretning er der således ikke grund til at antage, at 'ministre eller ansatte på noget niveau i Udenrigsministeriet, Justitsministeriet, Statsministeriet, Hofmarskallatet og heller ikke den øverste ledelse i Københavns Politi, PET og Rigspolitiet havde kendskab til generelle eller konkrete ordrer i Københavns Politi eller i øvrigt over for Københavns Politi har fremsat opfordringer mv. til at foretage ulovlige indgreb.'

Befaling var alle vegne - ingen så den

En særlig formulering fra PET er har været helt central i forbindelse med undersøgelsen, fordi den fandt vej til Københavns Politis såkaldte operationsbefaling. Befalingen udstak retningen for, hvordan politiet skulle opføre sig under statsbesøget.

I befalingen fremgår det, 'at kineserne ikke er bekymrede for præsidentens sikkerhed (...) men det er meget afgørende for dem, at ”de ikke taber ansigt” ved konfrontationen med demonstrationer eller lignende'.

Modtog den på mail - læste den ikke

Selvom kommissionen altså nu konkluderer, at ingen udover de to betjente i Københavns politi kan drages til ansvar for bruddene på grundloven, fremgår det af selve beretningen, at operationsbefalingen var sendt til det øverste lag i politiet.

Københavns daværende politidirektør Johan Reimann. Foto: Kim Agersten

Her er forklaringen dog, at de ledende politichefer ikke fik læst deres mail - og at de derfor var i god tro, da der blev givet forkerte oplysninger til Folketinget:

'Københavns Politis øverste ledelse inklusive politidirektør Johan Martini Reimann har haft adgang til operationsbefalingen gennem Beredskabsportalen. Politidirektør Johan Martini Reimann har tillige fået tilsendt PETs trusselsvurdering og anbefaling. Hertil kommer, at operationsbefalingen formentlig efterfølgende har ligget på sagen med folketingsspørgsmål, der cirkulerede frem og tilbage mellem politidirektøren, vicepolitidirektøren, sekretariatschefen og senioranklager Klaus Pedersen i forbindelse med besvarelsen af folketingsspørgsmål. Alle har dog forklaret, at de ikke har læst de relevante afsnit i operationsbefalingen, og at de derfor ikke var bekendt med, at svarene til Folketingets Retsudvalg var urigtige, vildledende eller ufyldestgørende, hvilket herefter må lægges til grund.'

Også his chefpolitiinspektør i Københavns Politi, Torben Mølgaard Jensen og Rigspolitiets politiassessor Birgitte Buch har ifølge beretningen modtaget operationsbefalingen pr. mail.

'Men efter deres forklaringer har de ikke læst den', hedder det i rapporten.

Løftet pegefinger

Justitsminister Søren Pape Poulsen understreger, at der ingen konsekvenser vil være for de implicerede i toppen af hverken politiet og det politiske lag, selvom demonstranterne fik krænket deres grundlovssikrede rettigheder:

- Det skal samtidig understreges, at kommissionen ikke finder grundlag for at drage hverken embedsmænd eller tidligere ministre i de involverede ministerier eller politiets ledelse til ansvar, lyder det fra Søren Pape, som blot har en løftet pegefinger til overs for ledelsen af Københavns Politi:

- Jeg har selvfølgelig en klar forventning om, at myndighederne sikrer, at en sådan sag ikke gentager sig. Jeg har i den forbindelse noteret mig, at myndighederne, mens kommissionen har arbejdet, har ændret en række procedurer. Samtidig giver kommissionens arbejde grundlag for, at myndighederne overvejer, hvilken yderligere læring der kan drages af sagen, så vi sikrer, at det ikke kan ske igen, siger Søren Pape Poulsen.

Dog konkluderer Tibetkommissionen, at der er fornødent grundlag for at rejse en disciplinærsag for to ansatte i Københavns Politi. Desuden kritiserer For så vidt angår en tredje ansat med overordnet strategisk ansvar for Københavns Politis ageren under besøgene, har Kommissionen fundet flere kritisable forhold, lyder det i rapporten.

Se også: Politiet i Kina-panik: Fjerner én mand med tibetansk flag

Sagen om, hvordan det officielle Danmark bukkede og skrabede for de mægtige kinesere forud for deres besøg, blev forsøgt skjult igen og igen af den tidligere SR-regering.

Ekstra Bladet modtog gennem et år i 2012-2013 hele ni udsættelser på en afgørelse om at give offentligheden indsigt i, hvordan bl. a. politiet fik lov at arbejde under besøget fra den kinesiske præsident, Hu Jintao, som besøgte 2012.

Helles store syltekrukke

Journalist anholdt for Kina-kritisk plakat

Under besøget blev en journalist fra Ekstra Bladet anholdt for at hænge Kina-kritiske plakater op ved Den Lille Havfrue, hvor Hu Jintao skulle på besøg.

Det samme skete for flere andre demonstranter, som ville vise det tibetanske flag på offentlige veje, når kortegen med kinesiske toppolitikere kørte forbi.

Politiet slog hårdt ned på demonstranter og forsøgte med ordrer fra højere sted at isolere dem, så danske protester over Kinas krænkelser af menneskerettigheder i Tibet ikke kunne spottes af den kinesiske præsident.

Kina-demonstrant sigtet for at vise et flag

Se også: Ups, hun ville bare vise et flag

Opdateres...